รัฐบาลไทย-ข่าวทำเนียบรัฐบาล-รัฐบาลเร่งแก้ไขปัญหาผักตบชวา กำหนดมาตรการป้องกันอย่างต่อเนื่อง ดึงประชาชนเข้ามามีส่วนร่วมในการสร้างจิตสาธารณะรักษาสิ่งแวดล้อม
วันศุกร์ที่ 17 มีนาคม 2560
รัฐบาลเร่งแก้ไขปัญหาผักตบชวา กําหนดมาตรการป้องกันอย่างต่อเนื่อง ดึงประชาชนเข้ามามีส่วนร่วมในการสร้างจิตสาธารณะรักษาสิ่งแวดล้อม
วันนี้ (17 มีนาคม 2560) เวลา 10.00 น. ณ ห้องประชุม 301 ตึกบัญชาการ 1 ทําเนียบรัฐบาล พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการอํานวยการบูรณาการเพื่อแก้ไขปัญหาผักตบชวา ครั้งที่ 1/2560
วันนี้ (17 มีนาคม 2560) เวลา 10.00 น. ณ ห้องประชุม 301 ตึกบัญชาการ 1 ทําเนียบรัฐบาล พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการอํานวยการบูรณาการเพื่อแก้ไขปัญหาผักตบชวา ครั้งที่ 1/2560 ร่วมกับหน่วยงานที่เกี่ยวข้อง ซึ่งผลการประชุมสรุปสาระสําคัญ ดังนี้
ที่ประชุมได้มีการพิจารณาแนวทางการป้องกันผักตบชวาไม่ให้มีปริมาณเพิ่มขึ้น ซึ่งที่ผ่านมาจากการสํารวจจํานวนผักตบชวา เมื่อเดือนกันยายน 2559 จากแหล่งน้ําทั่วประเทศ มีปริมาณที่จะต้องกําจัดรวมทั้งสิ้น 6,205,355 ตัน และจากการบูรณาการระหว่างหน่วยงานที่รับผิดชอบได้แก่ กรมโยธาธิการและผังเมือง กรมชลประทาน กรมเจ้าท่า กรุงเทพมหานคร จังหวัด อําเภอ ท้องถิ่นทุกแห่ง หน่วยงานทหาร หน่วยงานที่เกี่ยวข้องและภาคเอกชนร่วมมือกันทํางานแบบ “ประชารัฐ” ได้เร่งดําเนินการกําจัดผักตบชวาตามมาตรการปราบปรามหรือเก็บใหญ่ ได้ปริมาณทั้งสิ้น 7,156,697 ตัน คิดเป็นร้อยละ 115.33 % (ข้อมูล ณ วันที่ 10 มีนาคม 2560) สามารถจัดเก็บได้มากกว่าปริมาณสํารวจที่กําหนดเป้าหมายไว้ในเบื้องต้น ซึ่งแสดงให้เห็นว่าผักตบชวามีวงรอบของการเจริญเติบโตอย่างรวดเร็ว ภายในระยะเวลา 15 - 20 วัน สามารถเติบโตเพิ่มเป็น 2 เท่า ดังนั้นจึงมีความจําเป็นอย่างยิ่งที่จะต้องมีมาตรการในการป้องกัน (เก็บเล็ก) อย่างต่อเนื่อง เพื่อป้องกันมิให้ผักตบชวามีปริมาณสะสมจนเกิดปัญหาได้อีก
ซึ่งที่ประชุมได้มีการพิจารณาแนวทางเพื่อให้เกิดความยั่งยืนในการปฏิบัติ 2 แนวทาง คือ
แนวทางที่ 1 เสริมสร้างศักยภาพความพร้อมในการดําเนินการตามมาตรการป้องกันหรือเก็บเล็กให้กับหน่วยงานท้องถิ่นเพื่อการดูแลรักษาความสะอาดแหล่งน้ําในพื้นที่รับผิดชอบของตนเอง และพิจารณาจัดสรรเรือท้องแบนพร้อมติดเครื่องยนต์ให้กับหน่วยงานท้องถิ่นไว้ใช้ในการดูแลรักษาแหล่งน้ําและจัดเก็บผักตบชวาอย่างต่อเนื่อง
แนวทางที่ 2 มาตรการกําจัดและจัดเก็บอย่างต่อเนื่องในแหล่งน้ําเปิด โดยให้หน่วยงานหลักซึ่งมีเครื่องมือ เครื่องจักรและภารกิจ ได้แก่ กรมโยธาธิการและผังเมือง กรมชลประทาน กรมเจ้าท่า กรุงเทพมหานคร และหน่วยงานทหาร ดําเนินการกําจัดในแหล่งน้ํา สายหลักและแหล่งน้ําซึ่งได้แบ่งความรับผิดชอบกันแล้ว ให้ปลอดปัญหาผักตบชวา ไม่ให้กีดขวางการไหลของน้ํา ไม่เป็นปัญหาการสัญจรทางน้ําและมอบหมายให้หน่วยงานที่เกี่ยวข้องสํารวจจัดทําแผนดําเนินการจัดเก็บผักตบชวาอย่างต่อเนื่องในแหล่งน้ําที่รับผิดชอบ
สําหรับมาตรการกําจัดและจัดเก็บผักตบชวาในแหล่งน้ําปิดกําหนดเป้าหมาย 3 ระยะ คือ​ ระยะที่ 1 ภายใน 30 กันยายน 2560 เป้าหมายคือแหล่งน้ําปิดที่มีผักตบชวาภายในพื้นที่รับผิดชอบของหน่วยงานราชการซึ่งอยู่ในที่ตั้งของหน่วยงานทั่วประเทศที่มีขนาดไม่เกิน 100 ไร่ ดําเนินการให้เป็นแหล่งน้ําปลอดปัญหาผักตบชวา ระยะที่ 2 ภายใน 30 กันยายน 2561 เป้าหมายคือแหล่งน้ําปิดในพื้นที่สาธารณะที่มีขนาดไม่เกิน 200 ไร่ ดําเนินการให้มีความพร้อมเพื่อประกาศให้เป็นแหล่งน้ําปลอดปัญหาผักตบชวา ระยะที่ 3 ระยะเวลา 2 - 5 ปี เป้าหมายคือแหล่งน้ําปิดขนาดใหญ่กว่า 200 ไร่ ขึ้นไป เช่น กว๊านพะเยา หนองหาร หนองบัวแดง บึงสีไฟ ทะเลน้อย บึงบอระเพ็ด รวมถึงแหล่งน้ําในความรับผิดชอบของกรมชลประทานทั้งหมดเป็นแหล่งน้ําปลอดปัญหาผักตบชวา
ทั้งนี้ การดําเนินการแก้ไขปัญหาผักตบชวา จะมีความยั่งยืนได้ ส่วนที่สําคัญที่สุด คือ การได้รับความร่วมมือ
จากพี่น้องประชาชน รวมทั้งการสร้างจิตสาธารณะ ร่วมแรงร่วมใจทํางานเพื่อสิ่งแวดล้อมที่ดียิ่งขึ้น โดยจัดตั้งชมรมคนริมน้ําในพื้นที่แหล่งน้ําที่มีผักตบชวาทั้งหมดทั่วทุกพื้นที่ เพื่อช่วยเฝ้าระวังไม่ให้ปริมาณผักตบชวาในพื้นที่สะสมจนเกิดเป็นปัญหา โดยมีผู้นําชุมชน ได้แก่ องค์กรปกครองส่วนท้องถิ่น กํานัน ผู้ใหญ่บ้าน เข้าร่วม และควรจัดให้มีบุคลากรเพื่อสร้างองค์ความรู้ให้แก่ชุมชนในการกําจัดผักตบชวาหรือการนําผักตบชวาไปใช้ประโยชน์ นอกจากนี้ควรมีการประชาสัมพันธ์ให้ประชาชนได้ทราบข้อมูลและตระหนักถึงความสําคัญในการดําเนินการแก้ไขปัญหาผักตบชวา หากไม่มีการดําเนินการแก้ไขอย่างจริงจังจะเกิดผลเสียอย่างไร ซึ่งเมื่อประชาชนทราบและเข้าใจแล้วความร่วมือจากภาคประชาชนย่อมเกิดขึ้นอย่างแน่นอน ปัญหาผักตบชวาที่อยู่ในแหล่งน้ําต่าง ๆ และแหล่งน้ําของภาคเอกก็จะลดลงด้วย
..................................................
กลุ่มประชาสัมพันธ์และเผยแพร่ สํานักโฆษก